Krapes muiža
Krapes muiža ir apdzīvota vieta Ogres novada Krapes pagastā. Izvietojusies pagasta rietumos Lobes upes krastā autoceļu V974 un V996 krustojumā 1 km no pagasta centra Krapes, 43 km no novada centra Ogres un 79 km no Rīgas. Apdzīvotā vieta izveidojusies ap bijušās Krapes muižas (Kroppenhof vai Neu-Kroppenhof) centru. Muižas apbūve (dārznieka māja, kalpu māja, parks) ir vietējas nozīmes kultūrvēstures piemineklis.